Bamble

Bamble er et tettsted og en kommune i Telemark fylke.

Kommunen omfatter byene Stathelle og Langesund, i tillegg til tettstedet Herre. Kommunens administrative senter ligger i Langesund, som også er åsted for de største delene av kommunens kultur og idrettsliv. Om sommeren arrangeres en rekke konserter på Wrightegaarden og det er mange badegjester i Steinvika og Krogshavn. I tillegg finner fem festivaler sted i Langesund.Bamble kommune, festivaler  Idrettshallen «Skjærgårdshallen» er også flittig brukt av kommunens idrettslag.

Kommunens handelssentrum er Stathelle, med Alti Brotorvet og andre butikksenter, det hele samlet ved enden av den gamle Breviksbroen. Både Stathelle og Langesund har gammel trebebyggelse.

Kystområdet mot sør med sin skjærgård er om sommeren rekreasjonsområde (med Skjærgårdsparken) for turister, og har i overkant av  hytter. Bamble har den nest lengste kystlinjen i Telemark, fra Vollsfjorden i nordøst til Fossingfjorden i sørøst. Grenda Valle har tettbebyggelse, men oppfyller ikke kriteriene for tettsted etter Statistisk sentralbyrås definisjon.

Bamble grenser til Kragerø, Drangedal, Skien og Porsgrunn kommune, og er en del av regionen som kalles Grenland.

Bamble er delt inn i fem grunnkretser: Langesund, Stathelle, Vest-Bamble, Midt-Bamble og Herre. Grensen til Vest-Bamble går ved Rugtvedt.

 Natur og geografi 
Denne delen av Telemark tilhører det svekonorvegiske grunnfjellsskjoldet og består av to geologiske hovedformasjoner: Et underlag av – millioner år gammel skifer, kvartsitt, marmor og amfibolitt med noe hornblendegneis, og ovenpå dette, sure overflatestrukturer av både granitt og granodioritt (henholdsvis – mill år gammelt, og stedvis – millioner år gammelt). Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.Berggrunnskart over Norge, NGU 2006. (kart )

Kommunens høyeste punkt er toppen av Hørsfjell, 287 meter over havet.

 Vennskapsbyer 
  Akranes
  Närpes
  Tønder
  Västervik

Bamble er med disse kommunene medlem i «foreningen Norden» som samarbeider om vennskapsbyer på tvers av landegrensene.

 Tettstedet «Grenland» 
Sammen med Skien, Siljan, Porsgrunn og Brevik utgjør Bamble distriktet Grenland. Statistisk sentralbyrå (SSB) definerer en stor sammenhengende tettbebyggelse gjennom kommunene Skien og Porsgrunn og Bamble som ett tettsted, og dette tettstedet hadde  innbyggere per  (Skien , Porsgrunn , Bamble ). Statistisk sentralbyrå betrakter Porsgrunn/Skien med rang .

 Politikk 
Se også utfyllende artikkel: Kommunestyrevalg i Bamble.

 Kommunestyrevalget 2023 

Bamble kommune har siden 2011 et ungdomsråd som har sitt møtested på rådhuset i Bamble.

 Næringsliv 
Jordbruk, skogbruk og fiskeri er tradisjonelle næringsveier i Bamble. Det er flere industrianlegg i kommunen; Ineos har petrokjemifabrikker på Rafnes og Rønningen, skipsteknologifirmaet Skarpenord AS holder til i kommunen, og fra gammelt av har tettstedet Langesund hatt mekaniske verksted. Snekketypen Skager 660 bygges fra bunnen av i Langesund i Bamble.

Tidligere drev Ødegården Verk utvinning av apatitt.Kjell Woje: Arbeiderne ved Ødegården verk i Bamble 1874-1901. 2001, 200s

 Kultur 
 Tusenårssted 
Kommunens tusenårssted er friområdet i Krogshavn, i Langesund. Det ble annonsert i lokalpressen etter forslag, og av flere muligheter ble Krogshavn valgt. De statlige føringene sa at«tusenårsstedet skulle være et møtested, en arena som tilbyr til fellesskap». Det fulgte også med penger til etablering av tusenårsstedet, og disse ble brukt til beplanting og montering av en stor steingrill. Argumentasjonen for å velge Krogshavn var at det alt ble brukt til en mengde aktiviteter som friluftsarrangement, bading, fiske, friluftsliv og konserter. I tillegg ble det pekt på at stedet rommer et stort antall personer og har gode parkeringsmuligheter.

 Severdigheter 
Wrightegaarden (med konserter), bygdeborgen på Storås, Olavskirken ruin (Skeidi), Bamble kirke, Tangen fort, Cudrios sjøbod (museum Langesund) og den naturskjønne Trosbyfjorden med historiske Sekkekilen. Kjønnøya er også blant lokale attraksjoner.

Bamble kommune inngår som en del av Gea Norvegica Geopark.

Bamble har to broforbindelser østover over Frierfjorden til Porsgrunn kommune: Breviksbrua (åpnet 1962) og Grenlandsbrua (åpnet 1996). Grenlandsbrua er den nest høyeste fastlandskonstruksjonen i Norge etter Hardangerbrua, med et tårn på 166 m.

 Referanser 

 Litteratur 
 C. S. Schilbred: Bygdebok for Bamble. I. Gårdenes historie til omkring 1814, utgitt av Bamble kommune, Oslo 1968.

 Eksterne lenker 

  Bamble kommunes hjemmeside

  Kommunefakta Bamble - Statistisk sentralbyrå 
  Det skjer i Bamble
  Bamble på facebook
  Bamble i bilder